अभावग्रस्त क्षेत्रों की लेगा जानकारी
जिलेके अभावग्रस्त क्षेत्रों का जायजा लेने के लिए केंद्रीय दल गुरुवार को बाड़मेर पहुंचेगा। नीति आयोग के वरिष्ठ अनुसंधान अधिकारी रामानंद की अगुवाई में ये टीम गुरुवार से बाड़मेर जालोर जिले का दौरा करेगी। केंद्रीय अध्ययन दल में नीति आयोग के रामानंद, केंद्रीय उपभोक्ता मामलों तथा भारतीय खाद्य निगम के उप महाप्रबंधक संजीव भास्कर तथा केंद्रीय जल संसाधन मंत्रालय के केंद्रीय जल आयोग के निदेशक एचएस सेंगर शामिल हैं, जो अभावग्रस्त क्षेत्रों का जायजा लेने आए हैं।
दल बुधवार को जोधपुर पहुंचा। इस दौरान कृषि, पशुपालन, डेयरी एवं अन्य संबंधित अधिकारियों ने उनको जिले के अभावग्रस्त गांवों की स्थिति के बारे में जानकारी दी। दल अधिकारियों से विचार-विमर्श के बाद जालोर के लिए रवाना हो गया। दल जालोर जिले में सूखे की स्थिति का जायजा लेने के बाद बाड़मेर पहुंचेगा तथा वहां रात्रि विश्राम करेगा। दल दोनों जिलों की रिपोर्ट प्राप्त करने के बाद जोधपुर जाएगा और वीडियो कॉन्फ्रेंसिंग के जरिए आपदा एवं राहत मंत्री गुलाबचंद कटारिया से विचार-विमर्श करेगा।
hin_Deva hin_Deva hin_Deva